ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea unor cantităţi de lemn pentru consum propriu din proprietatea publică a comunei Valea Ierii

Consiliul Local al comunei Valea Ierii întrunit în şedinţa ordinară din data de 23 noiembrie 2017,

văzând raportul nr.2697 din 16.11.2017 precum și expunerea de motive nr.2696 din 16.11.2017,

ținând cont de prevederile H.G.nr.715/2017 pentru aprobarea Regulamentului de valorificare a masei lemnoase din fondul forestier proprietate publică,

în baza prevederilor Legii nr.46/2008, cu modificările ulterioare şi ale art.36 alin.2 lit.c) din Legea nr.215/2001, rep., cu modificările şi completările ulterioare,

în temeiul art.45 din Legea nr.215/2001, rep., cu modificările şi completările ulterioare, privind administrația publică locală,

H O T Ă R Ă Ş T E :

Art.1.(1) Se aprobă cantitatea de 170 mc lemn de foc următoarelor instituţii de pe raza comunei Valea Ierii:

1. Primăria Comunei Valea Ierii – 60 mc;
2. Şcoala Gimnazială Valea Ierii – 80 mc;
3. Centrul de informare turistică – 30 mc.

(2) Se aprobă cantitatea de 15 mc lemn de construcție de esență rășinoase pentru

construirea unui pod La Viciu.

Art.2. Se aprobă suma de 10.000 lei pentru transportul lemnului de foc de la pădure și pregătirea acestuia pentru iarnă.

Art.3. Cu ducerea la îndeplinire a prezentei hotărâri se încredinţează primarul comunei Valea Ierii.

Președinte de ședință, Contrasemnează:

Mircea Handru Secretar,

Nelia-Crenguța Mariș

**Nr.55 din 23.11.2017**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***